Comisia pentru drepturile omului, culte 

şi problemele minorităţilor naţionale 



Domnului




Gabriel Ţepelea,



Preşedintele Comisiei pentru cultură, arte, 

mijloace de informare în masă

AVIZ

Asupra  propunerii  legislative  pentru  apărarea   libertăţii   de   exprimare prin mass-media



Biroul  permanent  al  Camerei  Deputaţilor a trimis, cu adresa nr. 39 din 16 martie 1998, Comisiei pentru drepturile omului, culte şi problemele minorităţilor naţionale propunerea legislativă pentru  apărarea   libertăţii   de   exprimare prin mass-media.



În şedinţa din 6 mai 1998, comisia a analizat propunerea legislativă şi a hotărât, cu unanimitate de voturi, să nu-i acorde aviz favorabil. Această decizie a fost determinată de criticile aduse, în şedinţă, soluţiilor propuse de iniţiator, neconforme cu unele dispoziţii constituţionale, cât şi formei de redactare a iniţiativei sale. Totodată membrii comisiei au aderat la observaţiile critice ale Consiliului legislativ, în urma cărora acesta a refuzat avizarea favorabilă a propunerii legislative.

